title: Komission täytäntöönpanoasetus (EU) 2020/24, annettu 13 päivänä tammikuuta 2020, luvan antamisesta chian (Salvia hispanica) siementen käyttöalan laajentamiseksi uuselintarvikkeena ja chian (Salvia hispanica) siementen käyttöedellytysten ja erityisten merkintävaatimusten muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

text:
                  14.1.2020

                  FI

                  Euroopan unionin virallinen lehti

                  L 8/12

         KOMISSION TÄYTÄNTÖÖNPANOASETUS (EU) 2020/24,
         annettu 13 päivänä tammikuuta 2020,
         luvan antamisesta chian (Salvia hispanica) siementen käyttöalan laajentamiseksi uuselintarvikkeena ja chian (Salvia hispanica) siementen käyttöedellytysten ja erityisten merkintävaatimusten muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Komission täytäntöönpanoasetus (EU) 2017/2470 (2) unionin uuselintarvikeluettelon laatimisesta on annettu asetuksen (EU) 2015/2283 8 artiklan mukaisesti.

                     (3)

                     Asetuksen (EU) 2015/2283 12 artiklan mukaisesti komissio toimittaa luonnoksen täytäntöönpanosäädökseksi, jolla sallitaan uuselintarvikkeen saattaminen unionin markkinoille ja saatetaan unionin luettelo ajan tasalle.

                     (4)

                     Komission päätöksellä 2009/827/EY (3) sallitaan asetuksen (EY) N:o 258/97 mukaisesti chian (Salvia hispanica) siementen saattaminen unionin markkinoille uuselintarvikkeena käytettäväksi leipätuotteissa.

                     (5)

                     Komission täytäntöönpanopäätöksellä 2013/50/EU (4) sallitaan asetuksen (EY) N:o 258/97 mukaisesti chian (Salvia hispanica) siementen käyttöalan laajentaminen uuselintarvikkeena käytettäväksi uusissa elintarvikeryhmissä eli leivonnaisissa, aamiaisviljatuotteissa ja hedelmä- pähkinä- ja siemensekoituksissa sekä valmiiksi pakattuina chian siemeninä sellaisenaan.

                     (6)

                     Irlannin toimivaltainen viranomainen toimitti 18 päivänä syyskuuta 2015 hyväksymiskirjeen (5) Euroopan parlamentin ja neuvoston asetuksen (EY) N:o 258/97 (6)mukaisesti uuselintarvikkeen ”chian (Salvia hispanica) siemenet” käyttöalan laajentamisesta käytettäviksi uusissa elintarvikeryhmissä eli hedelmämehu- ja hedelmä-/vihannesjuomasekoituksissa.

                     (7)

                     Itävallan toimivaltainen viranomainen toimitti 17 päivänä lokakuuta 2017 hyväksymiskirjeen (7) asetuksen (EY) N:o 258/97 mukaisesti uuselintarvikkeen ”chian (Salvia hispanica) siemenet” käyttöalan laajentamisesta käytettäviksi uudessa elintarvikeryhmässä eli hedelmälevitteissä.

                     (8)

                     Espanjan toimivaltainen viranomainen toimitti 2 päivänä marraskuuta 2017 hyväksymiskirjeen (8) asetuksen (EY) N:o 258/97 mukaisesti uuselintarvikkeen ”chian (Salvia hispanica) siemenet” käyttöalan laajentamisesta käytettäviksi uusissa elintarvikeryhmissä eli viljanjyviin, valeviljaan ja/tai palkoviljaan pohjautuvissa steriloiduissa valmisruoissa.

                     (9)

                     Komission täytäntöönpanopäätöksellä (EU) 2017/2354 (9) sallitaan asetuksen (EY) N:o 258/97 mukaisesti uuselintarvikkeen ”chian (Salvia hispanica) siemenet” käyttöalan laajentaminen käytettäväksi uudessa elintarvikeryhmässä eli jogurtissa.

                     (10)

                     Yritys Zentis GmbH & Co. KG toimitti 13 päivänä huhtikuuta 2017 Saksan toimivaltaiselle viranomaiselle asetuksen (EY) N:o 258/97 4 artiklan mukaisesti hakemuksen uuselintarvikkeen ”chian (Salvia hispanica) siemenet” käyttöedellytysten muuttamiseksi. Hakemuksessa pyydettiin chian (Salvia hispanica) siementen käyttöalan laajentamista uusiin elintarvikeryhmiin eli hedelmäjälkiruokiin, kaksilokeroisessa purkissa kookosmaidon kanssa oleviin hedelmäsekoituksiin, maitotuotteiden alle tarkoitettuihin hedelmävalmisteisiin ja maitotuotteisiin sekoitettaviksi tarkoitettuihin hedelmävalmisteisiin sekä chian (Salvia hispanica) siementen enimmäiskäyttömäärien kasvattamista aiemmin hyväksytyn elintarvikeryhmän eli hedelmälevitteiden osalta.

                     (11)

                     Yritys Sanchis Mira SA toimitti 12 päivänä syyskuuta 2017 Espanjan toimivaltaiselle viranomaiselle asetuksen (EY) N:o 258/97 4 artiklan mukaisesti hakemuksen uuselintarvikkeen ”chian (Salvia hispanica) siemenet” käyttöalan laajentamiseksi suklaaseen. Espanjan toimivaltainen viranomainen antoi 25 päivänä syyskuuta 2017 ensiarvioraporttinsa. Raportissa tultiin siihen tulokseen, että chian (Salvia hispanica) siementen käyttöalan laajentaminen sekä ehdotetut enimmäismäärät täyttävät asetuksen (EY) N:o 258/97 3 artiklan 1 kohdassa vahvistetut uuselintarvikkeita koskevat edellytykset.

                     (12)

                     Komissio toimitti ensiarviointiraportin muille jäsenvaltioille 17 päivänä lokakuuta 2017. Yksi jäsenvaltio esitti vastalauseita ja kyseenalaisti uuselintarvikkeen yleisen turvallisuuden Euroopan elintarviketurvallisuusviranomaisen, jäljempänä ’elintarviketurvallisuusviranomainen’, NDA-lautakunnan vuonna 2009 tekemän arvioinnin (10) perusteella, koska hyväksyttyjen käyttötarkoitusten määrän lisääntyminen johti ravinnon kautta tapahtuvan chian (Salvia hispanica) siementen saannin kasvamiseen. Vastustava jäsenvaltio korosti, että vaikka yksittäiset käyttötarkoitukset, mukaan lukien ehdotettu käyttö suklaassa (3 %), voivat olla turvallisia, on tarpeen arvioida ravinnon kautta tapahtuva kokonaissaanti, joka kertyy kaikista vuodesta 2009 lähtien sallituista käyttötarkoituksista, mukaan lukien nykyinen pyydetty käyttöalan laajennus, ja tarvittaessa tarkistaa NDA-lautakunnan vuonna 2009 tekemää turvallisuusarviointia.

                     (13)

                     Asetuksen (EU) 2015/2283 35 artiklan 1 kohdan mukaan kaikkia jäsenvaltioille asetuksen (EY) N:o 258/97 4 artiklan mukaisesti toimitettuja, uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

                     (14)

                     Hakemukset chian (Salvia hispanica) siementen käyttötarkoitusten laajentamiseksi toimitettiin jäsenvaltioille asetuksen (EY) N:o 258/97 4 artiklan mukaisesti, mutta hakemukset täyttävät myös asetuksessa (EU) 2015/2283 vahvistetut vaatimukset.

                     (15)

                     Yritys Parry’s Pots Limited (PPL) toimitti komissiolle 2 päivänä helmikuuta 2018 asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen ”chian (Salvia hispanica) siemenet” käyttöedellytysten muuttamiseksi. Hakemuksessa pyydettiin chian (Salvia hispanica) siementen enimmäiskäyttömäärän kasvattamista aiemmin hyväksytyn elintarvikeryhmän eli hedelmälevitteiden osalta.

                     (16)

                     Yritys Naturkost Übelhör GmbH & Co. KG toimitti komissiolle 12 päivänä kesäkuuta 2018 asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen ”chian (Salvia hispanica) siemenet” käyttöedellytysten muuttamiseksi. Hakemuksessa pyydettiin chian (Salvia hispanica) siementen käyttöalan laajentamista uusiin elintarvikeryhmiin eli suklaaseen ja suklaatuotteisiin.

                     (17)

                     Yritys Majami Sp.zo.o.Sp.k. toimitti komissiolle 15 päivänä kesäkuuta 2018 asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen ”chian (Salvia hispanica) siemenet” käyttöedellytysten muuttamiseksi. Hakemuksessa pyydettiin chian (Salvia hispanica) siementen käyttöalan laajentamista uuteen elintarvikeryhmään eli makeistuotteisiin.

                     (18)

                     Yritys The Chia Co toimitti komissiolle 16 päivänä heinäkuuta 2018 asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen ”chian (Salvia hispanica) siemenet” käyttöedellytysten muuttamiseksi. Hakemuksessa pyydettiin chian (Salvia hispanica) siementen käyttöalan laajentamista uusiin elintarvikeryhmiin eli makeistuotteisiin, pois lukien purukumit; maitotuotteisiin ja maitotuotteita jäljitteleviin tuotteisiin; jäätelöön, mehujäähän ja niiden kaltaisiin valmisteisiin; hedelmä- ja vihannestuotteisiin; vilja ja viljatuotteisiin; leipomotuotteisiin; yrtteihin, mausteisiin, maustevalmisteisiin, keittoihin ja liemiin, kastikkeisiin, salaatteihin ja maustettuihin levitteisiin sekä proteiinituotteisiin; painonhallintaan tarkoitettuihin ruokavalionkorvikkeisiin; elintarvikkeisiin, joissa on maininta siitä, että ne eivät sisällä gluteenia tai että gluteenia on vähennetty; alkoholittomiin juomiin; pikkusuolaisiin ja välipaloihin; sekä jälkiruokiin.

                     (19)

                     Yritys Materne SAS toimitti komissiolle 3 päivänä elokuuta 2018 asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen ”chian (Salvia hispanica) siemenet” käyttöedellytysten muuttamiseksi. Hakemuksessa pyydettiin chian (Salvia hispanica) siementen käyttöalan laajentamista uusiin elintarvikeryhmiin eli hillokkeisiin, jotka sisältävät hedelmiä ja/tai vihanneksia ja/tai viljoja.

                     (20)

                     Yritys RFH Produktion AB toimitti komissiolle 9 päivänä tammikuuta 2019 asetuksen (EU) 2015/2283 10 artiklan 1 kohdassa tarkoitetun hakemuksen uuselintarvikkeen ”chian (Salvia hispanica) siemenet” käyttöedellytysten muuttamiseksi. Hakemuksessa pyydettiin chian (Salvia hispanica) siementen käyttöalan laajentamista uuteen elintarvikeryhmään eli vanukkaisiin.

                     (21)

                     Asetuksen (EU) 2015/2283 10 artiklan 3 kohdan mukaisesti ja ottaen huomioon chian (Salvia hispanica) siementen käyttöalan laajentamisen hyväksymistä koskevien pyyntöjen määrän kasvun, viime vuosina hyväksytyt uudet käyttötarkoitukset ja niistä seuraavan chian (Salvia hispanica) siementen ravinnon kautta tapahtuvan saannin mahdollisen lisääntymisen, komissio pyysi 16 päivänä heinäkuuta 2018 elintarviketurvallisuusviranomaista tekemään arvioinnin ravinnon kautta tapahtuvasta kokonaisaltistuksesta kaikkien uuselintarvikkeen ”chian (Salvia hispanica) siemenet” mahdollisten uusien käyttötarkoituksien osalta.

                     (22)

                     Elintarviketurvallisuusviranomainen antoi 14 päivänä maaliskuuta 2019 tieteellisen lausunnon ”Safety of chia seeds (Salvia hispanica L.) as a novel food for extended uses pursuant to Regulation (EU) 2015/2283” (11). Lausunto on asetuksen (EU) 2015/2283 11 artiklan vaatimusten mukainen.

                     (23)

                     Kyseisessä lausunnossaan elintarviketurvallisuusviranomainen totesi vastauksena komission pyyntöön, joka koski yleistä arviointia turvallisuudesta ilman käyttömääriä koskevia rajoituksia tai varotoimenpiteitä, että chian (Salvia hispanica) siementen käyttö elintarvikkeissa, joiden tuotanto, käsittely tai valmistus ei edellytä lämpökäsittelyä vähintään 120 °C:ssa, mukaan lukien suklaa, hedelmälevitteet, hedelmäjälkiruoat, kaksilokeroisessa purkissa kookosmaidon kanssa olevat hedelmäsekoitukset, maitotuotteiden alle tarkoitetut hedelmävalmisteet, maitotuotteisiin sekoitettaviksi tarkoitetut hedelmävalmisteet, makeistuotteet (pois lukien purukumit), maitotuotteet ja maitotuotteita jäljittelevät tuotteet, jäätelö, mehujää ja niiden kaltaiset valmisteet, hedelmä- ja vihannestuotteet, alkoholittomat juomat sekä hillokkeet, jotka sisältävät hedelmiä ja/tai vihanneksia ja/tai viljoja, on turvallista ilman erityisiä käyttömääriä koskevia rajoituksia tai varotoimenpiteitä. Tieteellinen lausunto antaa riittävät perusteet todeta, että edellä mainitut chian (Salvia hispanica) siementen käyttötarkoitukset ovat asetuksen (EU) 2015/2283 12 artiklan 1 kohdan vaatimusten mukaisia. Tämän vuoksi unionin luettelossa hyväksytyistä uuselintarvikkeista luetteloituja chian (Salvia hispanica) siementen käyttöedellytyksiä on aiheellista muuttaa sisällyttämällä niihin kaikki edellä mainitut elintarvikeryhmät ja poistamalla enimmäismäärien vahvistaminen ja vastaavat erityiset merkintävaatimukset, jotka koskevat enimmäispäiväsaantia. Vaikka chian (Salvia hispanica) siementen käyttö vanukkaissa ei suoraan sisältynyt elintarviketurvallisuusviranomaisen arviointiin, lausunto antaa riittävät perusteet chian (Salvia hispanica) siementen käyttöalan laajentamiseksi vanukkaisiin, joiden tuotanto, käsittely tai valmistus ei edellytä lämpökäsittelyä vähintään 120 °C:ssa. Vanukkaat on katsottava yleisesti jälkiruokina tunnettujen tuotteiden alaryhmäksi; jälkiruoat ovat tyypillisesti maustettuja ja maultaan makeita.

                     (24)

                     Samassa lausunnossa elintarviketurvallisuusviranomainen tarkasteli yhtä tutkimusta, jonka elintarviketurvallisuusviranomainen itse oli hankkinut saatavilla olevasta tieteellisestä kirjallisuudesta ja joka ei ollut osa hakijoiden chian (Salvia hispanica) siementen käyttöalaan ehdotettujen laajennusten tueksi toimittamaa näyttöä ja joka osoitti, että kun chian (Salvia hispanica) siemeniä käytetään elintarvikkeissa, joiden tuotanto, käsittely tai valmistus edellyttää lämpökäsittelyä vähintään 120 °C:ssa, muodostuu mahdollisesti akryyliamidia.

                     (25)

                     Lausunnossaan elintarviketurvallisuusviranomainen katsoi, että hakijoilta ja/tai yleisöltä tarvitaan lisätietoja, jotka koskevat sitä mahdollisuutta, että kun chian (Salvia hispanica) siemeniä sisältäviä elintarvikkeita lämpökäsitellään vähintään 120 °C:ssa, muodostuu akryyliamidia. Asetuksen (EU) 2015/2283 11 artiklan 4 kohdan mukaisesti elintarvikeviranomainen on pyytänyt asianomaiselta hakijalta täydentäviä tietoja prosessissa mahdollisesti syntyvistä vierasaineista, joita voi muodostua elintarvikkeen jalostuksen tai tuotannon aikana (valmistajan tasolla) ja/tai kun elintarviketta, johon on lisätty chian (Salvia hispanica) siemeniä, käytetään ruoanlaitossa (lämpökäsittely kuluttajan tasolla). Täydentävien tietojen toimittamiseen on annettu aikaa maaliskuuhun 2020 asti. Koska kyseisiä tietoja ei ollut toimitetuissa hakemuksissa, elintarviketurvallisuusviranomainen lykkäsi arviointia, joka koskee chian (Salvia hispanica) siementen käyttöalan laajennuksia elintarvikkeisiin, joiden tuotanto, jalostus tai valmistus edellyttää lämpökäsittelyä vähintään 120 °C:ssa (leipomotuotteet, vilja ja viljatuotteet, yrtit, mausteet, maustevalmisteet, keitot ja liemet, kastikkeet, salaatit ja maustetut levitteet, proteiinituotteet sekä painonhallintaan tarkoitetut ruokavalionkorvikkeet sellaisina kuin ne määritellään Euroopan parlamentin ja neuvoston asetuksessa (EU) N:o 609/2013 (12), elintarvikkeet, joissa on komission täytäntöönpanoasetuksen (EU) N:o 828/2014 (13) vaatimusten mukainen maininta siitä, että ne eivät sisällä gluteenia tai että gluteenia on vähennetty, pikkusuolaiset ja välipalat sekä jälkiruoat), siihen saakka, kun täydentävät tiedot tulevat saataville. Tästä seuraa, että tässä vaiheessa komissiolla ei ole käytettävissään elintarviketurvallisuusviranomaisen lausuntoa, joka on tarpeen asetuksen (EU) 2015/2283 12 artiklan 1 kohdan a alakohdan ja c alakohdan nojalla sellaisten käyttötarkoitusten hyväksymiseksi, joihin liittyy chian (Salvia hispanica) siementen käsittely vähintään 120 °C:ssa. Näin ollen tällaisia käyttötarkoituksia koskeva uusi päätös annetaan sen jälkeen, kun elintarviketurvallisuusviranomainen on julkaissut asianomaisen lausunnon.

                     (26)

                     Elintarviketurvallisuusviranomaisen lausunnossa myös mainittiin kaksi käytettävissä olevasta tieteellisestä kirjallisuudesta saatua tapausraporttia, joissa chian (Salvia hispanica) siementen nauttiminen yhdistettiin allergisiin reaktioihin ja joissa tämän näytön perusteella todettiin, että chian (Salvia hispanica) siementen nauttiminen saattaa aiheuttaa allergisia reaktioita. Ottaen huomioon, että tähän mennessä on raportoitu ainoastaan näistä kahdesta allergiatapauksesta, vaikka chian (Salvia hispanica) siementen nauttiminen on yleistä ja ne ovat olleet unionin markkinoilla ja maailmanmarkkinoilla useiden vuosien ajan, komissio katsoo, että unionin luetteloon hyväksytyistä uuselintarvikkeista ei tulisi sisällyttää erityisiä merkintävaatimuksia, jotka koskevat chian (Salvia hispanica) siementen mahdollisesti aiheuttamia allergisia reaktioita, kunnes elintarviketurvallisuusviranomainen saa täydentävää tieteellistä näyttöä chian (Salvia hispanica) siementen allergeenisuudesta.

                     (27)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla

               1.   Muutetaan asetuksen (EU) 2015/2283 6 artiklassa säädetyssä unionin luettelossa hyväksytyistä uuselintarvikkeista ja täytäntöönpanoasetuksessa (EU) 2017/2470 oleva uuselintarviketta ”chian (Salvia hispanica) siemenet” koskeva kohta tämän asetuksen liitteessä esitetyllä tavalla.

               2.   Edellä olevassa 1 kohdassa tarkoitettuun kohtaan unionin luettelossa sisällytetään tämän asetuksen liitteessä vahvistetut käyttöedellytykset ja merkintävaatimukset.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission päätös 2009/827/EY, tehty 13 päivänä lokakuuta 2009, luvan antamisesta Chia-kasvin (Salvia hispanica) siementen saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 294, 11.11.2009, s. 14).

            (4)  Komission täytäntöönpanopäätös 2013/50/EU, annettu 22 päivänä tammikuuta 2013, luvan antamisesta Chia-kasvin (Salvia hispanica) siementen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 21, 24.1.2013, s. 34).

            (5)  18 päivänä syyskuuta 2015 päivätty kirje (https://ec.europa.eu/food/sites/food/files/safety/docs/novel-food_authorisation_2015_auth-letter_chia-seeds-2_fi.pdf).

            (6)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            (7)  17 päivänä lokakuuta 2017 päivätty kirje (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds_fi.pdf).

            (8)  2 päivänä marraskuuta 2017 päivätty kirje (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds-ext-steri_fi.pdf)

            (9)  Komission täytäntöönpanopäätös (EU) 2017/2354, annettu 14 päivänä joulukuuta 2017, luvan antamisesta chian (Salvia hispanica) siementen käyttöalan laajentamiseksi elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 336, 16.12.2017, s. 49).

            (10)  EFSA Journal 2009;7(4):996.

            (11)  EFSA Journal 2019;17(4):5657.

            (12)  Euroopan parlamentin ja neuvoston asetus (EU) 609/2013, annettu 12 päivänä kesäkuuta 2013, imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta (EUVL L 181, 29.6.2013, s. 35).

            (13)  Komission täytäntöönpanoasetus (EU) N:o 828/2014, annettu 30 päivänä heinäkuuta 2014, kuluttajille annettavia tietoja siitä, että elintarvike ei sisällä gluteenia tai että gluteenia on vähennetty, koskevista vaatimuksista (EUVL L 228, 31.7.2014, s. 5).

            LIITE
            Korvataan täytäntöönpanoasetuksen (EU) 2017/2470 liitteessä olevassa taulukossa 1 (Hyväksytyt uuselintarvikkeet) kohta ”Chian (Salvia hispanica) siemenet”seuraavasti:

                        Hyväksytty uuselintarvike

                        Uuselintarvikkeen käyttöedellytykset

                        Merkintöjä koskevat lisävaatimukset

                        Muut vaatimukset

                        ”Chian (Salvia hispanica) siemenet

                           Määritelty elintarvikeluokka

                           Enimmäismäärät

                        Uuselintarvikkeen nimitys sitä sisältävien elintarvikkeiden pakkausmerkinnöissä on ”chian (Salvia hispanica) siemenet””

                        Leipätuotteet

                        5 % kokonaisia tai jauhettuja chian siemeniä

                        Leivonnaiset

                        10 % kokonaisia chian siemeniä

                        Aamiaisviljatuotteet

                        10 % kokonaisia chian siemeniä

                        Viljanjyviin, valeviljan jyviin ja/tai palkokasveihin perustuvat steriloidut valmisateriat

                        5 % kokonaisia chian siemeniä

                        Hedelmä-, pähkinä- ja siemensekoitukset

                        Valmiiksi pakatut chian siemenet sellaisinaan

                        Makeistuotteet (myös suklaa ja suklaatuotteet), pois lukien purukumit

                        Maitotuotteet (myös jogurtti) ja niitä jäljittelevät tuotteet

                        Jäätelö, mehujää ja niiden kaltaiset valmisteet

                        Hedelmä- ja vihannestuotteet (myös hedelmälevitteet, hillokkeet, jotka sisältävät / eivät sisällä viljoja, maitotuotteiden alle tai niihin sekoitettaviksi tarkoitetut hedelmävalmisteet, hedelmäjälkiruoat, kaksilokeroisessa purkissa kookosmaidon kanssa olevat hedelmäsekoitukset)

                        Alkoholittomat juomat (myös hedelmämehu- ja hedelmä-/vihannesjuomasekoitukset)

                        Vanukkaat, joiden tuotanto, käsittely tai valmistus ei edellytä lämpökäsittelyä vähintään 120 °C:ssa


title: Neuvoston täytäntöönpanoasetus (EU) 2020/19, annettu 13 päivänä tammikuuta 2020, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2019/1337 kumoamisesta

text:
                  14.1.2020

                  FI

                  Euroopan unionin virallinen lehti

                  LI 8/1

         NEUVOSTON TÄYTÄNTÖÖNPANOASETUS (EU) 2020/19,
         annettu 13 päivänä tammikuuta 2020,
         tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2019/1337 kumoamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001 (1) ja erityisesti sen 2 artiklan 3 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 8 päivänä elokuuta 2019 asetuksen (EY) N:o 2580/2001 2 artiklan 3 kohdan täytäntöönpanosta annetun täytäntöönpanoasetuksen (EU) 2019/1337 (2), jossa vahvistetaan ajan tasalle saatettu luettelo henkilöistä, ryhmistä ja yhteisöistä, joihin sovelletaan asetusta (EY) N:o 2580/2001, jäljempänä ”luettelo”.

                     (2)

                     Neuvosto on toimittanut, sikäli kuin se on ollut käytännössä mahdollista, kaikille henkilöille, ryhmille ja yhteisöille perustelut, joista ilmenee, mistä syystä nämä on lisätty luetteloon.

                     (3)

                     Neuvosto on Euroopan unionin virallisessa lehdessä julkaistulla ilmoituksella tiedottanut luetteloon merkityille henkilöille, ryhmille ja yhteisöille, että se on päättänyt pitää nämä edelleen luettelossa. Neuvosto on myös tiedottanut kyseisille asianomaisille henkilöille, ryhmille ja yhteisöille mahdollisuudesta pyytää neuvostolta perustelut sille, mistä syystä ne on merkitty luetteloon, jollei tällaisia perusteluja ole jo annettu näille tiedoksi.

                     (4)

                     Neuvosto on asetuksen (EY) N:o 2580/2001 2 artiklan 3 kohdassa edellytetyn mukaisesti tarkastellut luetteloa uudelleen. Kyseisen uudelleentarkastelun yhteydessä neuvosto otti huomioon asiaankuuluvien tahojen sille toimittamat huomautukset sekä toimivaltaisilta kansallisilta viranomaisilta saadut ajan tasalle saatetut tiedot luetteloon merkittyjen henkilöiden ja yhteisöjen asemasta kansallisella tasolla.

                     (5)

                     Neuvosto on tarkistanut, että neuvoston yhteisen kannan 2001/931/YUTP (3) 1 artiklan 4 kohdassa tarkoitetut toimivaltaiset viranomaiset ovat tehneet kaikkien luetteloon merkittyjen henkilöiden, ryhmien ja yhteisöjen osalta päätökset, joiden mukaan nämä ovat sekaantuneet yhteisen kannan 2001/931/YUTP 1 artiklan 2 ja 3 kohdassa tarkoitettuihin terroritekoihin. Neuvosto on lisäksi todennut, että henkilöihin, ryhmiin ja yhteisöihin, joihin sovelletaan yhteisen kannan 2001/931/YUTP 2, 3 ja 4 artiklaa, olisi edelleen sovellettava asetuksessa (EY) N:o 2580/2001 säädettyjä erityisiä rajoittavia toimenpiteitä.

                     (6)

                     Luettelo olisi saatettava ajan tasalle tämän mukaisesti, ja täytäntöönpanoasetus (EU) 2019/1337 olisi kumottava,

               ON HYVÄKSYNYT TÄMÄN ASETUKSEN:

            1 artikla
            Asetuksen (EY) N:o 2580/2001 2 artiklan 3 kohdassa tarkoitettu luettelo on tämän asetuksen liitteessä.

            2 artikla
            Kumotaan täytäntöönpanoasetus (EU) 2019/1337.

            3 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä tammikuuta 2020.

                  Neuvoston puolesta

                  Puheenjohtaja

               A. METELKO-ZGOMBIĆ

            (1)  EYVL L 344, 28.12.2001, s. 70.

            (2)  Neuvoston täytäntöönpanoasetus (EU) 2019/1337, annettu 8 päivänä elokuuta 2019, tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetuksen (EU) 2019/24 kumoamisesta (EUVL L 209, 9.8.2019, s. 1).

            (3)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

            LIITE

               LUETTELO 1 ARTIKLASSA TARKOITETUISTA HENKILÖISTÄ, RYHMISTÄ JA YHTEISÖISTÄ

            I   HENKILÖT

                        1.

                        ABDOLLAHI Hamed (alias Mustafa Abdullahi), syntynyt 11.8.1960 Iranissa. Passin numero: D9004878.

                        2.

                        AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen.

                        3.

                        AL YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen.

                        4.

                        ARBABSIAR Manssor (alias Mansour Arbabsiar), syntynyt 6.3.1955 tai 15.3.1955 Iranissa. Iranin ja Yhdysvaltain kansalainen. Passin numero: C2002515 (Iran); Passin numero: 477845448 (USA). Kansallisen henkilökortin numero: 07442833, voimassa 15.3.2016 asti (Yhdysvaltain ajokortti).

                        5.

                        ASADI Assadollah, syntynyt 22.12.1971 Teheranissa (Iran), Iranin kansalainen. Iranin diplomaattipassin numero: D9016657.

                        6.

                        BOUYERI, Mohammed (alias Abu ZUBAIR, alias SOBIAR, alias Abu ZOUBAIR), syntynyt 8.3.1978 Amsterdamissa (Alankomaat).

                        7.

                        EL HAJJ, Hassan Hassan, syntynyt 22.3.1988 Zaghdraiyassa, Sidonissa, Libanonissa, Kanadan kansalainen. Passin numero: JX446643 (Kanada).

                        8.

                        HASHEMI MOGHADAM Saeid, syntynyt 6.8.1962 Teheranissa (Iran), Iranin kansalainen. Passin numero: D9016290, voimassa 4.2.2019 asti.

                        9.

                        IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen.

                        10.

                        MELIAD, Farah, syntynyt 5.11.1980 Sydneyssä (Australia), Australian kansalainen. Passin numero: M2719127 (Australia).

                        11.

                        MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 488555.

                        12.

                        ȘANLI, Dalokay (alias Sinan), syntynyt 13.10.1976 Pülümürissä (Turkki).

                        13.

                        SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), syntynyt arviolta vuonna 1957 Iranissa. Osoitteet: 1) Kermanshah, Iran, 2) Mehranin sotilastukikohta, Ilamin maakunta, Iran.

                        14.

                        SHAKURI, Ali Gholam, syntynyt arviolta vuonna 1965 Teheranissa, Iranissa.

                        15.

                        SOLEIMANI Qasem (kuollut) (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), syntynyt 11.3.1957 Iranissa. Iranin kansalainen, passin numero: 008827 (Iranin diplomaattipassi), myönnetty vuonna 1999. Virkanimike: kenraalimajuri.

                  II   RYHMÄT JA YHTEISÖT

                        1.

                        "Abu Nidal -järjestö" – "ANO" (alias "Fatahin vallankumousneuvosto", alias "Arab Revolutionary Brigades", alias "Musta syyskuu", alias "Revolutionary Organisation of Socialist Muslims").

                        2.

                        "Al-Aqsan marttyyrien prikaati".

                        3.

                        "Al-Aqsa e.V".

                        4.

                        "Babbar Khalsa".

                        5.

                        "Filippiinien kommunistinen puolue", mukaan lukien "Uusi kansanarmeija" – "NPA", Filippiinit.

                        6.

                        Iranin tiedustelu- ja turvallisuusministeriön sisäisen turvallisuuden osasto.

                        7.

                        "Gama'a al-Islamiyya" (alias "Al-Gama'a al-Islamiyya") ("Islamic Group"– "IG").

                        8.

                        "İslami Büyük Doğu Akıncılar Cephesi" – "IBDA-C" ("Great Islamic Eastern Warriors Front").

                        9.

                        "Hamas" (mukaan lukien "Hamas-Izz al-Din-al-Qassem").

                        10.

                        "Hizballah Military Wing" (alias "Hezbollah Military Wing", alias "Hizbullah Military Wing", alias "Hizbollah Military Wing", alias "Hezballah Military Wing", alias "Hisbollah Military Wing", alias "Hizbu'llah Military Wing", alias "Hizb Allah Military Wing", alias "Jihad Council" (ja kaikki sen alaisuuteen kuuluvat yksiköt, mukaan lukien ulkoisesta turvallisuudesta vastaava organisaatio)).

                        11.

                        "Hizbul Mujahideen" — "HM".

                        12.

                        "Khalistan Zindabad Force"– "KZF".

                        13.

                        "Kurdistanin työväenpuolue" – "PKK" (alias "KADEK", alias "KONGRA-GEL").

                        14.

                        "Tamil Eelamin vapautuksen tiikerit" – "LTTE".

                        15.

                        "Ejército de Liberación Nacional" ("Kansallinen vapautusarmeija").

                        16.

                        "Palestiinan islamilainen jihad" – "PIJ".

                        17.

                        "Palestiinan vapautuksen kansanrintama" – "PFLP".

                        18.

                        "Palestiinan vapautuksen kansanrintama – keskuskomento" (alias "PFLP:n keskuskomento").

                        19.

                        "Devrimci Halk Kurtuluș Partisi-Cephesi" – "DHKP-C" (alias "Devrimci Sol" ("Vallankumouksellinen vasemmisto"), alias "Dev Sol") ("Revolutionary People's Liberation Army/Front/Party").

                        20.

                        "Sendero Luminoso" — "SL" ("Loistava polku").

                        21.

                        "Teyrbazen Azadiya Kurdistan" – "TAK" (alias "Kurdistan Freedom Falcons", alias "Kurdistan Freedom Hawks").


title: Komission täytäntöönpanoasetus (EU) 2020/23, annettu 13 päivänä tammikuuta 2020, tehoaineen tiaklopridi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti)

text:
                  14.1.2020

                  FI

                  Euroopan unionin virallinen lehti

                  L 8/8

         KOMISSION TÄYTÄNTÖÖNPANOASETUS (EU) 2020/23,
         annettu 13 päivänä tammikuuta 2020,
         tehoaineen tiaklopridi hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2004/99/EY (2) sisällytettiin tiaklopridi tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen tiaklopridi hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 30 päivänä huhtikuuta 2020.

                     (4)

                     Hakemus, jossa pyydettiin uusimaan tiaklopridin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 31 päivänä lokakuuta 2017.

                     (7)

                     Elintarviketurvallisuusviranomainen asetti täydentävän asiakirja-aineiston tiivistelmän julkisesti saataville. Lisäksi elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja käynnisti siitä julkisen kuulemisen. Elintarviketurvallisuusviranomainen toimitti saamansa huomautukset edelleen komissiolle.

                     (8)

                     Elintarviketurvallisuusviranomainen ilmoitti 22 päivänä tammikuuta 2019 komissiolle päätelmänsä (6) siitä, voidaanko tiaklopridin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (9)

                     Elintarviketurvallisuusviranomainen katsoi, että tiaklopridin metaboliittien aiheuttama pohjaveden saastuminen on keskeinen huolenaihe. Erityisesti metaboliittien M30, M34 ja M46 ennustetaan esiintyvän parametriarvoa 0,1 μg/l suurempina määrinä tiaklopridin kaikkia ehdotettuja käyttötarkoituksia koskevissa kaikissa olennaisissa skenaarioissa. Näitä metaboliitteja pidetään lähtökohtaisesti huolestuttavina, koska ei voida sulkea pois sitä mahdollisuutta, että niillä on samat syöpää aiheuttavat ominaisuudet kuin lähtöaineena olevalla tehoaineella tiaklopridi, joka luokitellaan Euroopan parlamentin ja neuvoston asetuksen (EY) N:o 1272/2008 (7) mukaisesti kategoriaan 2 kuuluvaksi syöpää aiheuttavaksi aineeksi. Näin ollen tällä hetkellä ei voida vahvistaa, etteikö tiaklopridin metaboliittien esiintyminen pohjavedessä johtaisi sellaisiin pohjaveteen kohdistuviin vaikutuksiin, joita ei voida hyväksyä, ja haitallisiin vaikutuksiin ihmisten terveydelle. Elintarviketurvallisuusviranomainen totesi myös, että vesieliöille, mehiläisille ja muille kuin kohdelajina oleville maakasveille aiheutuvien riskien arviointia ei voitu saattaa päätökseen toimitetun asiakirja-aineiston sisältämien tietojen perusteella.

                     (10)

                     Tiaklopridi on lisäksi luokiteltu asetuksen (EY) N:o 1272/2008 mukaisesti kategoriaan 1B kuuluvaksi lisääntymiselle vaaralliseksi aineeksi. Hakija toimitti tietoja, joilla pyrittiin osoittamaan, että ihmisten altistumista tiaklopridille voidaan pitää merkityksettömänä. Elintarviketurvallisuusviranomainen esitti päätelmissään kyseisen tiedon arviointia koskevat tulokset. Edellä johdanto-osan 9 kappaleessa esitettyjen huolenaiheiden vuoksi päätökseen siitä, voidaanko tiaklopridin hyväksyntä uusia, ei tarvita päätelmää siitä, onko ihmisten altistuminen tälle tehoaineelle asetuksen (EY) N:o 1107/2009 liitteessä II olevan 3.6.4 kohdassa tarkoitetulla tavalla merkityksetöntä.

                     (11)

                     Lisäksi edellä esitettyjen huolenaiheiden vuoksi ei ole myöskään mahdollista antaa hyväksyntää asetuksen (EY) N:o 1107/2009 4 artiklan 7 kohdan mukaisesti.

                     (12)

                     Komissio pyysi hakijaa toimittamaan elintarviketurvallisuusviranomaisen päätelmiä koskevat huomautuksensa. Komissio kehotti myös täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti hakijaa toimittamaan huomatuksensa uusimista koskevan kertomuksen luonnoksesta. Hakija toimitti huomautuksensa, ja ne on tutkittu huolellisesti.

                     (13)

                     Hakijan esittämistä perusteluista huolimatta tehoainetta koskevia huolenaiheita ei voitu poistaa.

                     (14)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta tehoaineen tiaklopridi hyväksyntää kyseisen asetuksen 20 artiklan 1 kohdan b alakohdan mukaisesti.

                     (15)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (16)

                     Jäsenvaltioille olisi annettava riittävästi aikaa tiaklopridia sisältävien kasvinsuojeluaineiden lupien peruuttamiseen.

                     (17)

                     Jos jäsenvaltiot myöntävät tiaklopridia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi oltava enintään 12 kuukautta.

                     (18)

                     Tiaklopridin hyväksynnän voimassaoloaikaa pidennettiin 30 päivään huhtikuuta 2020 komission täytäntöönpanoasetuksella (EU) 2019/168 (8), jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska hyväksynnän uusimatta jättämisestä tehdään päätös ennen hyväksynnän pidennetyn voimassaoloajan päättymistä, tätä asetusta olisi sovellettava mahdollisimman pian.

                     (19)

                     Tämä asetus ei estä tiaklopridin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

                     (20)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen tiaklopridi hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta tiaklopridia koskeva rivi 92.

            3 artikla
            Siirtymätoimenpiteet
            Jäsenvaltioiden on peruutettava tiaklopridia tehoaineena sisältävien kasvinsuojeluaineiden hyväksynnät viimeistään 3 päivänä elokuuta 2020.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on päätyttävä viimeistään 3 päivänä helmikuuta 2021.

            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä tammikuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 309, 24.11.2009, s. 1.

            (2)  Komission direktiivi 2004/99/EY, annettu 1 päivänä lokakuuta 2004, neuvoston direktiivin 91/414/ETY muuttamisesta asetamipridin ja tiaklopridin sisällyttämiseksi siihen tehoaineina (EUVL L 309, 6.10.2004, s. 6).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  The EFSA Journal (2019). Conclusion on the peer review of the pesticide risk assessment of the active substance thiacloprid. EFSA Journal 2019;17(3):5595. doi: 10.2903/j.efsa.2019.5595.

            (7)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (8)  Komission täytäntöönpanoasetus (EU) 2019/168, annettu 31 päivänä tammikuuta 2019, täytäntöönpanoasetuksen (EU) N:o 540/2011 muuttamisesta siltä osin kuin kyse on tehoaineiden abamektiini, Bacillus subtilis (Cohn 1872) kanta QST 713, Bacillus thuringiensis subsp. Aizawai, Bacillus thuringiensis subsp. israeliensis, Bacillus thuringiensis subsp. kurstaki, Beauveria bassiana, benfluraliini, klodinafoppi, klopyralidi, Cydia pomonella Granulovirus (CpGV), syprodiniili, diklorproppi-P, epoksikonatsoli, fenpyroksimaatti, fluatsinami, flutolaniili, fosetyyli, Lecanicillium muscarium, mepanipyriimi, mepikvatti, Metarhizium anisopliae var. Anisopliae, metkonatsoli, metrafenoni, Phlebiopsis gigantea, pirimikarbi, Pseudomonas chlororaphis kanta: MA 342, pyrimetaniili, Pythium oligandrum, rimsulfuroni, spinosadi, Streptomyces K61, tiaklopridi, tolklofossi-metyyli, Trichoderma asperellum, Trichoderma atroviride, Trichoderma gamsii, Trichoderma harzianum, triklopyyri, trineksapakki, tritikonatsoli, Verticillium albo-atrum ja tsiraami hyväksynnän voimassaoloajan pidentämisestä (EUVL L 33, 5.2.2019, s. 1).